داتھ (کٲشُر‎‎ وۄشژار: [daːth]) چھُ اَکھ قٕسمُک کیٖمیٲیی عُنصُر یُس ژَٹنہٕ یا پھُٹراونہٕ پؠٹھ چَمَکدار آسہِ، تہٕ بِجلی تہٕ تَژَر چَلاوِ، دۄکُر مٲرِتھ پَتلہٕ پٔٹؠ بَنہِ تہٕ یَتھ پؠٹھٕ آسٲنی سان تار کٔڑنہٕ یِن؛ مِثالَن: ترٛام، سۄن، رۄپھ بیترِ۔ عٔلمہِ کیٖمِیاہَس مَنٛز، داتھ چھِ تِم عُنصُر یِم چھِ آسٲنی سان اِلؠکٹرٛان ترٛٲوِتھ پازِٹِو چارٕج ہؠوان۔
اِنسان چھِ یِمَن وارِیاہَن چیٖزَن مَنٛز وَرتاوان: عَمارٔژ بَناوٕنؠ، زیوَر، گَرٕکؠ اَوزار، ۂتھؠ یارکِس روٗپَس مَنٛز، پٲنٛسہٕ ہٕنٛدِس روٗپَس مَنٛز بیترِ۔ اَلہٕ پَلہٕ کاہ ساس ؤری برٛۆنٛہہ آو ترٛام گۄڈنٕچہِ لَٹہٕ مٔنٛزِم مَشرِقَس مَنٛز وَرتاونہٕ۔ سۄن، رۄپھ بیترِ چھِ زیٛاداتَر زیوَر تہٕ پٲنٛسہٕ روٗپَس مَنٛز اِستِمال کَرنہٕ یِوان؛ سِٹیٖل، شیٛشتٕر، زَسُد، سَرتَل، لۄے بیترِ مِشیٖنَن مَنٛز۔


== حَوالہٕ ==